Alle Paaie lei na Jesus: Jesus verryk ons siening van bepaalde dinge (2) - www.bybelkennis.co.za
Alle Paaie lei na Jesus: Jesus verryk ons siening van bepaalde dinge (2)
by Mitch Kalp · Published 20/06/2013 · Updated 28/09/2014
Alle Paaie lei na Jesus: Jesus verryk ons siening van bepaalde dinge (2) – Adrio König
11.3.2 Ons verstaan van die Ou Testament (hoofstuk 6)
Die manier waarop ons die Ou Testament lees en verstaan, is ook verryk deur Jesus. Die wyse waarop die vroeë Christene en veral die skrywers van die Nuwe Testament die Ou Testament gebruik het, het ons geleer om nie die Ou Testament “plat” te lees nie, maar bepaalde dinge daarin te soek (hoofstuk 6). Daar is trouens ’n sin waarin hulle eintlik net vir Jesus daarin gesoek het. Wat hulle ons geleer het, was juis dat alle paaie na Jesus lei.
Hulle het ons geleer dat daar nie eintlik net bepaalde profesieë in Jesus vervul is nie, maar dat Hy soos ’n prisma die hele Ou Testament op Homself saamgetrek het. Al die groot figure wat in die toekoms verwag is, profeet, Messias, dienaar, Seun van die mens, is in Hom vervul. Maar veel, veel meer. Hy het ’n nuwe gestalte en betekenis gegee aan al drie die ampte wat bepalend was vir die lewe van die volk, profeet, priester, koning.
Deur dit alles het ons geleer dat daar struktuur is in die Ou Testament, dat dinge onderling met mekaar in verband staan. Dit help ons om samehangend te lees selfs as dit nie oor “voorlopers” van Jesus gaan nie. Om maar net een voorbeeld te gebruik. As ons oor God se skeppingswerk dink, lees ons nie net een hoofstuk, byvoorbeeld Genesis 1, en bou ons hele siening daarop nie. Ons lees alles oor die skepping, en dan kyk ons of daar dinge is wat duidelik na vore kom en ander wat terloops is. Ons soek tendense en verabsoluteer nie ’n paar dinge wat ons siening van sake ondersteun nie (hoofstuk 4).
Alle Paaie lei na Jesus: Verskillende houdings teenoor die wet
by Mitch Kalp · Published 25/01/2013 · Last modified 28/09/2014
Alle Paaie lei na Jesus: Uit watter Ou Testament haal die Nuwe Testament se skrywers aan? (1)
by Mitch Kalp · Published 28/03/2013 · Last modified 28/09/2014
Die Wysheid van Jesus ben Sirag
26 Augustus: God het ‘n plan met jou. – Jan van der Watt
Verkondiging teenoor uitleef van die evangelie